《偕吴秋伊山人咏之登窑台作》
清代·陈长孺

万绿渺无际，村边与郭边。山如名士画，秋是酒人天。

野径都环苇，斜阳尚咽蝉。登临触乡思，一步一缠绵。

作者简介：（1811—1862）清浙江归安人，字稚君。拔贡生。熟于湖州掌故，对清初以来诸老遗文轶事，记之甚详。博学，收藏金石书画甚富。太平军破湖州时死。有《偕隐堂诗文集》、《画溪渔父词》。